שלומית נחמה

שלומית נחמה (נולדה ב-31 באוקטובר 1969) היא במאית, תסריטאית ויוצרת טלוויזיה וקולנוע ישראלית.

 ביוגרפיה 
נחמה נולדה וגדלה בפתח תקווה. בגיל 0, עברה עם משפחתה להתגורר למשך כשנתיים בשכונת הבוכרים בירושלים בצד סבה וסבתה, תקופה אותה היא מתארת כמעצבת ומשמעותית עבור עולמה היצירתי. החוויות שצברה בשכונה הירושלמית, המפגש עם הקהילתיות הדתית והדמויות הנשיות החזקות במשפחתה, שימשו מאוחר יותר כהשראה המרכזית לכתיבת "ישמח חתני".

את דרכה המקצועית החלה בתחום הטלוויזיה לילדים ופעוטות. בשנת 2008 יצרה את סדרות הילדים "קטני" ו"אנריקה הולך לאכול" ששודרו בערוץ בייבי. בהמשך מונתה למנהלת התוכן של הערוץ.

פריצתה הגדולה הגיעה בשנת 2016 עם צאתו לאקרנים של הסרט שכתבה "ישמח חתני", (באנגלית: The Women's Balcony). הוא היה לאחד הסרטים הישראלים המצליחים באותה תקופה, והביא מעל 350,000 צופים לבתי הקולנוע. הסרט היה מועמד ל-5 פרסי אופיר בקטגוריות שחקן, שחקנית המשנה, עיצוב תלבושות, איפור, והמוזיקה המקורית הטובה ביותר. הוא הוקרן בפסטיבל הסרטים טורונטו וזכה להפצה בינלאומית. בסרט מוצג קונפליקט בקהילה דתית בשכונת הבוכרים סביב הקצנה דתית והדרת נשים, וזכה להצלחה בינלאומית ולשבחי הביקורת על האופן בו הציג פמיניזם דתי מזרחי.

בעקבות הצלחת הסרט, יצרה נחמה בשנת 2021 סדרת המשך עבור קשת 12, הממשיכה לעקוב אחר דמויות השכונה.

 פילמוגרפיה 

 שנה  יצירה  סוג  תפקיד  הערות2008אנריקה הולך לאכולסדרת טלוויזיה (ערוץ בייבי)יוצרתסדרה חינוכית לפעוטות2008קטניסדרת טלוויזיה (ערוץ בייבי)תסריטאיתסדרה חינוכית לפעוטות 2016  ישמח חתני  סרט קולנוע  תסריטאית  מועמדות ל-5 פרסי אופיר 2021  ישמח חתני  סדרת טלוויזיה (קשת 12)  יוצרת ותסריטאית  סדרת המשך לסרט הקולנוע

 קישורים חיצוניים 
 ראיון עם שלומית נחמה, באתר "בעניינים", 13 בינואר 2017


 הערות שוליים 

קטגוריה:ישראליות שנולדו ב-1969